סופי צדקה

סוֹפִי שָׂרָה צֶדָקָה (נולדה ב-26 באוקטובר 1975) היא שחקנית, זמרת, סופרת ומנחת טלוויזיה ישראלית ממוצא שומרוני שהתגיירה.

==ביוגרפיה==
צדקה נולדה למשפחה שומרונית אדוקה, וגדלה בשכונת השומרונים נווה פנחס שבעיר חולון, ישראל.
אחיה הוא השחקן נרי צדקה. 

בגיל 18, צדקה הלכה בעקבות שתי אחיותיה הגדולות שהתחתנו עם גברים יהודים, והתנתקו מאורח החיים השומרוני. היא ניתקה קשר עם קרובי משפחתה ועברה לתל אביב. בשנת 1995 החלה בתהליך גיור אורתודוקסי, ובשנת 1997 אישרה הרבנות הראשית בירושלים את גיורה. לאחר שהתגיירה נישאה גם היא לבעל יהודי, וכן סיפרה שגידלה את שני ילדיה כיהודים.

צדקה למדה משחק בבית הספר למשחק של יורם לוינשטיין. למדה תסריטאות, בימוי ועריכה בבית ספר חשיפה לקולנוע וטלוויזיה. לקחה מספר קורסים למקאמים באקדמיה למוזיקה בירושלים. 

==קריירה ==
=== טלוויזיה, משחק והנחיה ===
בשנת 2000 הנחתה לצד ארז טל את השעשועון "הכספת", ששודר בערוץ 2.

בין השנים 2001–2002 היא שיחקה בדרמה "לחיי האהבה", ששודרה בערוץ של 3 של הכבלים (כיום HOT3).

בשנים 2002–2006 הנחתה בערוץ הילדים.

היא הופיעה בקלטות הווידאו לילדים "פים פם פה", "פים פם פה - בארמון הקסמים", ו"פיית הקסם". 

בשנת 2001 הנחתה את התוכניות "סופי טופי" ו"יופי סופי" בערוץ 2.

בשנת 2002 הופיעה בהצגה "סופי ומופי".

בשנת 2003 השתתפה במחזמר "עלי באבא וארבעים השודדים" בהפקת תיאטרון יובל, וקסלר הפקות.

בשנת 2004 היא דיבבה לעברית את אלה בסרט האמריקאי-בריטי "הקסם של אלה".

ב-2008 השתתפה במחזמר "סינדרלה בהפקת מ. מ. הפקות.
 
ב-2009 יצא סרט תיעודי בהשתתפות צדקה, "שומרוני בודד", בבימויו של ברק הימן. הסרט מגולל את סיפורו של אביה של סופי, ברוך צדקה, ואת התנכרותה של העדה השומרונית אליו ואל משפחתו בעקבות יציאתן של בנותיו מן העדה.

באותה שנה השתתפה עיר ערוץ הילדים עם המנחים הקודמים של הערוץ מיכל ינאי ,דן תורן,נתן ברנד ,עינת ארליך, אפרת רייטן,איתי שגב ונמרוד רשף. .

ב-2012 החלה צדקה להנחות בערוץ 2 את התוכנית "לחיות טוב" לצידה של ענת הראל.

ב-2016 הנחתה את התוכנית "יוצאים חגים" בערוץ 10.

ב-2017 השתתפה בסדרה "תאג"ד", כיעל אמריליו, אמו של דניאל.

בשנת 2018 יצא בערוץ 10 סרט תיעודי "בשם האב" המספר על המסע של סופי צדקה בעקבות מות אביה. בנוסף שיחקה בסדרה "כבודו".

משנת 2019 מככבת בהצגה המחודשת [http://www.arab-hebrew-theatre.org.il/show.php?id=6002 "הערב רוקדים"] בתיאטרון יפו בתפקיד לילי תפקיד אותו גילמה רונית אלקבץ בהפקה המקורית שעלתה 25 שנים לפני כן במסגרת פסטיבל עכו.

בשנת 2022 שיחקה בקומדיה "אני פה בגלל אשתי" בתיאטרון העברי.

=== מוזיקה ===
בשנת 2002 השתתפה בפסטיגל עם השיר "אהבה ענקית" שזכה במקום הרביעי.

בשנת 2005 השתתפה בשנית בפסטיגל עם השיר "גלים גלים" שזכה במקום החמישי.

בשנת 2007 הוציאה סינגל שנקרא "בראשאת" ("בראשית" בהיגוי שומרוני). לקראת אלבומה הראשון הנקרא "בראשאת" בהד ארצי - הדיסק הראשון של סופי צדקה "בראשאת" הכיל שירים מקוריים שלה וצ'ליאאוטים של תפילות עתיקות.

ב-2011 לקראת אלבומה השני, צדקה הוציאה את הסינגלים "למענו", "בגלל שנגעו בי עינייך" ו"שם וכאן" הסינגלים מולחנים משיריו של פריד אל-אטרש, ואת המילים צדקה כתבה.

בינואר 2014 לאחר העלתה צדקה מופע ממיטב שירי פריד אל-אטרש.

בשנת 2014 הקימה את הרכב "סופי והבלאדים" (סופי ובני המקום). הרכב מוזיקלי המתבסס על הקשר שבין העברית העתיקה אותה שרו בעם ישראל עוד לפני היציאה לגלות, לעברית המודרנית והערבית אשר מקורם בלב התרבות הישראלית.

ה"בלאדים" מציגים הופעה רב שפתית עם פרשנות חדשה למזמורים העתיקים. ההרכב פועל מישראל ויוצא לסיבובי הופעות מסביב לעולם (מרכז ארצות הברית, ספרד, רומניה, קפריסין, אוזבקיסטן, דנמרק ועוד).

ב-2017 הוציאה את הדיסק "סופי והבלאדים".

בשנת 2019 הוציאה עם ההרכב שלה את הסינגלים החדשים "השלום על משה", ו"מגיד הרקיע", בדרך לאלבום שלישי.

=== ספרות ===
בשנת 2010 כתבה צדקה ספר ילדים שנקרא "סימפל".

=== פוליטיקה ===
ב-2006, בבחירות לכנסת ה-17, הוצבה צדקה במקום החמישי ברשימת מפלגת הירוקים, אך מפלגתה לא עברה את אחוז החסימה.

==חיים אישיים==
ב-1997 צדקה נישאה לרוני עזרן, וב-1998 נולדה להם בת. ב-2002 התגרשו השניים.

צדקה בזוגיות עם ניסו, גרוש ואב לשניים. ב-2011 נולד להם בן. 

צדקה מתגוררת בתל אביב.

== קישורים חיצוניים ==

* 

* [https://www.youtube.com/watch?v=59KZx-leCBc סופי צדקה בתוכנית בין השמשות - תוכנית ראיונות אישית בהגשת דב אלבוים בכאן 11]
* [https://timeout.co.il/סופי-צדקה-הערב-רוקדים/ סופי צדקה נכנסת לנעליים של רונית אלקבץ] בהפקה מחודשת של "הערב רוקדים" - כתבה בעיתון timeout
* סופי צדקה - "Jerusalem Post - [https://www.jpost.com/Israel-News/Good-Samaritan-music-604619?fbclid=IwAR0cYtWDWEaYwa0dEa5tKUxSSm3E0swqh6_hwfM2chKGguUQFvSiPqnVV4w "Good Samaritan music] - אוקטובר 2019 - בארי דייוויס
* [https://clutchmov.com/sofi-the-baladis-come-to-marietta-from-israel-in-october/ SOFI & THE BALADIS COME TO MARIETTA FROM ISRAEL IN OCTOBER]
* 
* 
* 
* 
* 
* 
* 
* 

==הערות שוליים==

קטגוריה:גרות ישראליות
קטגוריה:מנחות טלוויזיה ישראליות
קטגוריה:מנחות ערוץ הילדים
קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:זמרות ישראליות
קטגוריה:זמרים ישראלים
קטגוריה:סגל רשת
קטגוריה:זוכי פרס מסך הזהב: שחקנים
קטגוריה:משתתפות הפסטיגל
קטגוריה:מוזיקת עולם
קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:מוזיקאי אנדלוסית
קטגוריה:אישים שומרונים
קטגוריה:ישראליות שנולדו ב-1975
קטגוריה:ישראלים שנולדו ב-1975